《次施真人韵》
宋代·裘万顷

素韠方多难，丹砂傥一逢。
勿疑蕉覆鹿，会见竹成龙。
涧水远仍洁，岩花幽更浓。
行行望仙宇，知在最高峰。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。